Gaya tnsapah

Gaya tnsapah(家忌） 
Knkingal sapah seediq, kdkilan knkingal Seediq. Kiya ka seediq uka 
sapah, maha so ba gluun klaalang ka laqi daha. Bblequn ta sapah, asi ta 
naq mbeyax qmlahang sapah ta. Pggaalu ma mmsruwa, mskuxul mddayo 
mqqlahang. So nii maha qrasun niqun ta ka sapah ta.
Ita nii pktama bubu laqi, asi ta ka mdrumuc meepah, ma mbeyax 
dmudun laqi, rmengo laqi; ma ita so lqlaqi duri, sqrasun ta lnlungal ka 
rudan ta. Kndrumuc ta tmelung ooda sapah, ma pklmeun ta suupu meniq 
kana ka mttswai. Mmqedil ma rrseno, asi ta naq mkela pkputo lnlungal, ini 
pkseyang, ini pkparu, ma ini psseeliq lnlungan, mbleyaq msuupu muudus. 
Riso ma weewa, msterung spooda gaya, so nii sa uxe pgedang ndaan ka 
seediq. Nii ka gaya tnsapah. 
Kana so ppuqun ta, mmahun ta, ini hmeti smeeliq. Pila sntkeyan ta 
duri, bqerus kana ka kiya. Bblequn ta so smeung so bbaruy, ma kndrumuc 
ta qmeepah, smeli pila. Uxe psetuq ka so ppyahan ta meniq sapah. Kiya ka 
maha malu kana ka tnloongan ta meniq bobo dheran.

Snakun:Tgdaya